Document ID: /roh_data/filtered/swiss_laws_in_ROHinterleaved.jsonl.gz/19541

This text was translated from IT into Rumantsch Grischun.

Le parti possono regolare la procedura arbitrale:a. esse medesime;b. mediante richiamo di un ordinamento procedurale arbitrale;c. dichiarando applicabile un diritto procedurale di loro scelta. Se non è stata regolata dalle parti, la procedura è stabilita dal tribunale arbitrale. Il presidente del tribunale arbitrale può decidere personalmente su singole questioni procedurali se così autorizzato delle parti o dagli altri membri del tribunale arbitrale. Il tribunale arbitrale deve garantire la parità di trattamento delle parti e il loro diritto d’essere sentite, nonché procedere a un contraddittorio. Ogni parte può farsi rappresentare. Le violazioni di regole di procedura devono essere eccepite non appena siano state accertate o sia possibile accertarle usando la dovuta attenzione, pena la perenzione.  Nuovo testo giusta l’all. n. 2 della LF del 19 giu. 2020, in vigore dal 1° gen. 2021 (RU 2020 4179; FF 2018 6019).

Las partidas pon:a. reglar sezzas la procedura da cumpromiss;b. reglar la procedura da cumpromiss tras in renviament ad in urden da procedura da cumpromiss;c. suttametter la procedura da cumpromiss ad in dretg da procedura da lur tscherna. Sche las partidas n’han betg reglà la procedura, vegn quella fixada da la dretgira da cumpromiss. Il president da la dretgira da cumpromiss po decider sulet davart singulas dumondas da procedura, sche las partidas u ils auters commembers da la dretgira da cumpromiss l’han autorisà da far quai. La dretgira da cumpromiss sto garantir il tractament egual da las partidas e lur dretg sin attenziun giuridica e realisar ina procedura cuntradictorica. Mintga partida po sa laschar represchentar. Cuntravenziuns cunter las reglas da procedura ston vegnir contestadas immediatamain, suenter ch’ellas èn vegnidas enconuschentas u fissan stadas d’enconuscher cun l’attenziun necessaria; uschiglio na pon ellas betg pli vegnir fatgas valair pli tard. Versiun tenor la cifra 2 da l’agiunta da la LF dals 19 da zer. 2020, en vigur dapi il 1. da schan. 2021 (AS 2020 4179; BBl 2018 7163).